**lIETUVOS RESPUBLIKOS energetikos MINISTRAS**

**ĮSAKYMAS**

**DĖL FINANSAVIMO SKYRIMO PROJEKTAMS, PATEIKTIEMS PAGAL 2014– 2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-vipa-t-113 PRIEMONĘ „valstybei nuosavybės teise priklausančių pastatų atnaujinimas (II)“**

2019 m. sausio 17 d. Nr. 1- 10

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 6.2.11 papunkčiu, Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 153 ir 154 punktais, 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-vipa-t-113priemonės „Valstybei nuosavybės teise priklausančių pastatų atnaujinimas (II)“ projektų finansavimo sąlygų aprašo Nr. 1, patvirtinto Lietuvos Respublikos energetikos ministro 2018 m. liepos 17 d. įsakymu Nr. 1-204 „Dėl 2014– 2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1- VIPA-T-113 priemonės „Valstybei nuosavybės teise priklausančių pastatų atnaujinimas (II)“  projektų finansavimo sąlygų aprašo Nr. 1 patvirtinimo“, 88 punktu ir Suteiktos valstybės pagalbos ir nereikšmingos (*de minimis*) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“, ir atsižvelgdamas į UAB Viešųjų investicijų plėtros agentūros 2019 m.  sausio 4 d. raštą Nr. 2019/2-20, UAB Viešųjų investicijų plėtros agentūros 2018 m. gruodžio 20 d. projekto tinkamumo finansuoti vertinimo lentelę ir UAB „Patologijos diagnostika“ 2018 m. lapkričio 16 d. raštišką sutikimą Nr. S18-12 registruoti *de minimis* pagalbą:

1. S k i r i u šio įsakymo priede nurodytam iš Europos Sąjungos struktūrinių fondų lėšų bendrai finansuojamam projektui nustatyto dydžio finansavimą.
2. N u s t a t a u pareiškėjo Viešosios įstaigos Respublikinės Vilniaus universitetinės ligoninės nuomininkui UAB „Patologijos diagnostika“ (juridinio asmens kodas 301253536) 49,31 Eur dydžio *de minimis* pagalbą, kuri registuojama Suteiktos valstybės pagalbos ir nereikšmingos (*de minimis*) pagalbos registre.
3. I n f o r m u o j u, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Energetikos ministras | Žygimantas Vaičiūnas |

Lietuvos Respublikos energetikos ministro

2019 m. sausio 17 d. įsakymo Nr. 1-10

priedas

**FINANSUOJAMI PROJEKTAI**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Eil. Nr.** | **Paraiškos kodas** | **Pareiškėjo pavadinimas** | **Pareiškėjo juridinio asmens kodas** | **Projekto pavadinimas** | **Projektui skiriamos finansavimo lėšos:** | | | | |
| **iš viso – iki, Eur:** | **Iš kurio: valstybės pagalba iki, Eur:** | **Iš kurio: *de minimis* pagalba iki, Eur:** | **iš jų:** | |
| **Europos Sąjungos struktūrinių fondų lėšos iki, Eur:** | **Lietuvos Respublikos valstybės biudžeto lėšos iki, Eur:** |
| 1. | 04.3.1-VIPA-T-113-01-0005 | Viešoji įstaiga Respublikinė Vilniaus universitetinė ligoninė | 124243848 | Operacinių korpuso (2d2b) pastato, esančio Šiltnamių g. 29, Vilniuje energinio efektyvumo didinimas | 475 892,40 | 475 892,40 | 0,00 | 475 892,40 | 0,00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_